**1. pielikums**

iepirkuma Nr. NVA 2018/31\_ESF nolikumam

**Tehniskā specifikācija**

1. **Iepirkuma priekšmets**
	1. Ergoterapeita pakalpojumu nodrošināšana tiek veikta Nodarbinātības valsts aģentūras (turpmāk – NVA) īstenotā ESF projekta „Atbalsts bezdarbnieku izglītībai” (projekta identifikācijas Nr. Nr.7.1.1.0/15/I/001) (turpmāk – Projekts) ietvaros.
	2. Iepirkuma priekšmets ir ergoterapeita pakalpojumu nodrošināšana Projekta ietvaros īstenotajos pasākumos, tai skaitā bezdarbnieku profesionālā tālākizglītība, profesionālā pilnveide, neformālās izglītības ieguve, apmācība pie darba devēja (turpmāk – Pasākumi), iesaistītajiem Aģentūrā reģistrētajiem bezdarbniekiem un darba meklētājiem ar invaliditāti (turpmāk – bezdarbnieki un darba meklētāji) saskaņā ar tehnisko specifikāciju.
	3. **Iepirkuma priekšmets ir sadalīts piecās daļās:**
	* 1.daļa – Ergoterapeita pakalpojumu nodrošināšana Rīgas reģionā.
	* 2.daļa – Ergoterapeita pakalpojumu nodrošināšana Latgales reģionā.
	* 3.daļa – Ergoterapeita pakalpojumu nodrošināšana Vidzemes reģionā.
	* 4.daļa – Ergoterapeita pakalpojumu nodrošināšana Kurzemes reģionā.
	* 5.daļa – Ergoterapeita pakalpojumu nodrošināšana Zemgales reģionā.
	1. Pretendentam jānodrošina ergoterapeitu pakalpojumi šādā apjomā:

| **Iepirkuma priekšmeta daļa** | **Iepirkuma priekšmeta daļas nosaukums** | **Plānotais ergoterapeitu pakalpojumu skaits Pasākumu ietvaros** |
| --- | --- | --- |
|  | **Ergoterapeita pakalpojumu sniegšana Rīgas reģionā** (Jūrmalas, Limbažu, Ogres, Siguldas, Tukuma un Rīgas reģionālās filiāles darbības teritorija). | 100 |
|  | **Ergoterapeita pakalpojumu sniegšana Latgales reģionā** (Balvu, Daugavpils, Krāslavas, Ludzas, Preiļu un Rēzeknes filiāles darbības teritorija). | 100 |
|  | **Ergoterapeita pakalpojumu sniegšana Vidzemes reģionā** (Alūksnes, Cēsu, Gulbenes, Madonas, Valkas un Valmieras filiāles darbības teritorija). | 55 |
|  | **Ergoterapeita pakalpojumu sniegšana Kurzemes reģionā** (Kuldīgas, Liepājas, Saldus, Talsu un Ventspils filiāles darbības teritorija). | 50 |
|  | **Ergoterapeita pakalpojumu sniegšana Zemgales reģionā** (Aizkraukles, Bauskas, Dobeles, Jēkabpils, un Jelgavas filiāles darbības teritorija). | 52 |
| **Kopā:** | **357** |

1. **Iepirkuma mērķis un pakalpojuma izpildes vieta:**
	1. Iepirkuma mērķis ir izvēlēties pretendentus, kuri nodrošinās ergoterapeita pakalpojumu nodrošināšanu atbilstoši šai specifikācijai.
	2. Ergoterapeitu pakalpojumu sniegšanas vieta ir visa Latvijas Republikas teritorija.
2. **Pakalpojumam izvirzītās prasības:**
	1. Pretendentam jānodrošina ergoterapeitu pakalpojumu sniegšanu konkrētajā reģionā paredzētajā apjomā, nepieciešamības gadījumā sniedzot vairākus ergoterapeitu pakalpojumus vienlaicīgi.
	2. Paredzamais līguma termiņš – 36 (trīsdesmit seši) mēneši no līguma noslēgšanas dienas, bet ne vēlāk kā līdz 2021. gada 31. decembrim.
	3. Pretendents nodrošina, ka ergoterapeitu pakalpojums tiks īstenots 1.4.punktā norādīto daļu visu filiāļu darbības teritorijā pēc pieprasījuma.
	4. Pasūtītājs patur tiesības grozīt kopējo plānoto ergoterapeitu pakalpojumu skaitu jebkurā no iepirkuma daļām, samazinot vai palielinot nepieciešamo ergoterapeitu pakalpojumu skaitu ne vairāk kā par 20 vienībām.
	5. Pretendents sniedz pakalpojumu trīs darba dienu laikā no pasūtījuma saņemšanas dienas.
	6. Pretendentam jānodrošina ergoterapeita rakstveida atzinumu sagatavošana un iesniegšana Pasūtītājam ne vēlāk kā divu darba dienu laikā pēc pakalpojuma sniegšanas.
	7. Pretendentam jāveic darba vai mācību vietas novērtēšana, secinot, vai ir nepieciešama tās pielāgošana, un nosakot nepieciešamos pielāgojumus atbilstoši katra bezdarbnieka vai darba meklētāja funkcionālā traucējuma veidam, smaguma pakāpei un veicamajam darbam. Novērtēšanas rezultātā pretendents sagatavo rakstveida atzinumu.
	8. Atzinumā atbilstoši bezdarbnieka vai darba meklētāja īpašām vajadzībām norāda, ka konkrētā bezdarbnieka vai darba meklētāja funkcionālo traucējumu veids neprasa darba vai mācību vietas pielāgojuma veikšanu vai sniedz norādes veicamiem pasākumiem darba vai mācību vietas pielāgošanai.
	9. Pasūtītājs pakalpojumu pieprasa pēc vajadzības un negarantē pakalpojuma pieprasījumu pilnā paredzamajā apjomā, kas norādītas tehniskās specifikācijas 1.4. punktā un termiņā.
	10. Pakalpojumu kvalitāti uzrauga pasūtītājs, pēc nepieciešamības organizējot tikšanos ar pakalpojumu sniedzēju, lai risinātu ar pakalpojumu sniegšanu saistītos jautājumus.